El Brexit dispara l'independentisme gal·lès fins al 41% dels vots en un referèndum
L'oposició d'una part important dels gal·lesos a la sortida del Regne Unit de la Unió Europea ha fet augmentar el suport a la independència del territori a un 33%, una xifra sense precedents, segons un sondatge publicat avui. L'enquesta, elaborada per YouGov, ha plantejat a més de mil persones la possibilitat que Gal·les fos independent si amb això podia seguir dins de la UE després del Brexit. Un 48 per cent ha assegurat que seguiria votant 'no' a la independència, mentre que un 17% no té clar la seva postura. Això en un referèndum es traduiria en un 41% a favor de l'estat independent, un suport sense precedents històrics. Segons YouGov, també hi ha un 28% de gal·lesos que es declaren favorables a la independència de Gal·les en qualsevol circumstància, independentment de quin pugui ser la seva relació amb la UE. Cal destacar que entre els més joves (de 18 a 24 anys) hi ha una majoria que seria partidària de la independència, amb un 42% que votaria sí i un 35% qeu estaria pel no.
Què votaria un 48% dels gal·lesos?
'no' a la independència